OpenLLM-France/wikimedia huggingface dataset:
# Morrígan

E gwengelouriezh Iwerzhon eo Mórrígan (pe Ar Mórrígan), pe Morrígu doueez ar brezel hag an tonkad. En iwerzhoneg a-vremañ e vez graet Mór-Ríoghain anezhi hag a dalv kement ha "rouanez-teuz".
Dre he roll evel doueez an tonkad eo ereet ouzh an diouganiñ, ar freuz, ar marv hag an trec'h war an aerva. E stumm ur vran, (graet ar badb anezhi) e c'hall dont war wel . Ar gadourion a vez broudet da gas kurioù da benn ganti ha tizhout an trec'h war o enebourion. Ha gwalc'het e vez ganti an dilhad brizhet gant gwad ar re donket d'ar marv Skeudennaouet e vez ivez evel doueez an douar hag ar riegezh, hag evel diwallerez ar c'hlenn hag he annezidi .
Alies e vez graet Morrigan ag un triad c'hoarezed, anvet "an tri Morrígna". Meur a anv a c'hall bout kavet evit an teir doueez mes peurliesañ e kaver an anvioù Badb, Macha, ha Nemain pe Badb, Macha, hag Anand. Lavarout a reer eo anvioù liesseurt evit taolenniñ an hevelep doueez marteze. An teir Morrígna a vefe c'hoarezed an teir doueez-douar Ériu, Banba, ha Fódla. Gwreg an Dagda eo ha gallout a ra kemer stummoù a bep seurt. Tra ma vez azaouezet Badb ha Nemain evel gwragez Neit. Hiriv e kaver roudoù ag an doueez er Bean sí, ur boud ag an hengounioù-pobl.

## Gerdarzh

Tabutoù a zo war gerdarzh anv Morrígan. Mor a c'hall dont ag ur wrizienn indezeuropek hag a dalv "spont" "euzhus" hag e klot ouzh ar ger hensaoznek maere (adkavet e nightmare "gwallhunvre"), ar ger skandinavek mara, ha "mara" ("gwallhunvre") er yezhoù slavek. Tra ma vez troet rígan evel "rouanez" Gallout a reer goulakaat ur ger kentkeltiek *Moro-rīganī-s. Neuze e vez troet anv Morrígan evel "Rouanez-Teuz" pe "Rouanez-Tasmant.

## Daveoù

* ↑ Aldhouse-Green, Miranda (2015). The Celtic Myths: A Guide to the Ancient Gods and Legends. New York : Thames & Hudson. 125 p. ISBN 978-0-500-25209-3.
* ↑ Sessle, Erica J. (1994). "Exploring the Limitations of the Sovereignty Goddess through the Role of Rhiannon". Proceedings of the Harvard Celtic Colloquium 14: 9–13. ISSN 1545-0155
* ↑ Lysaght, Patricia (1996). "Traditions of the Banshee", in Green: The Concept of the Goddess. Psychology Press. 157–163 p.
* ↑ Tymoczko, Maria (1994). The Irish Ulysses. University of California Press. 98–101 p.
* ↑ Sjoestedt, Marie-Louise (18 September 2000). Celtic Gods and Heroes. Dover Publications. 31–32 p. ISBN 978-0-486-41441-6.
* ↑ Davidson, Hilda Ellis (1988). Myths and symbols in pagan Europe: early Scandinavian and Celtic religions. Syracuse : Syracuse University Press. 97 p. ISBN 978-0-8156-2441-7.
* ↑ Mac Cana, Prionsias (1970). "The Goddesses of the Insular Celts", Celtic Mythology. Hamlyn.
* ↑ Proto-Celtic – English wordlist. Diellet er skrid orin d’an 27 September 2007.
* ↑ "nightmare". EtymologyOnline.
# Morrone del Sannio

Morrone del Sannio zo ur gumun en Italia e proviñs Campobasso, e rannvro Molise.
# Morreder brezel

Ur morreder brezel, pe lestr-bale, zo ur seurt lestr brezel. Implijet eo bet ar ger-se e-pad meur a gantved, ha sterioù disheñvel en deus bet hervez ar mare. Da vare ar merdeerezh dre lien e klote an anv a vorreder gant ur seurt kefridioù – sklêrijennañ, argadiñ pe gwareziñ listri kenwerzh – kemeret e karg gant ar fourgadennoù pe ar skloupoù. Hiziv-an-deiz ar morreder brezel eo ar vag galloudusañ en ur flodad brezel dres goude an dougerien kirri-nij hag ar bigi argadoù dilestrañ. Alies e vez rolloù disheñvel gant ar morrederien evel reoù klask ha distruj, ambrougañ meurvorel pe talañ.
Adalek kreiz an XIX$^{vet}$ e teuas ar ger morreder da vezañ un anv klas listri implijet evit hevelep kefridioù, daoust ma oa morrederioù a bep seurt ment, eus ar morrederioù bihan d'ar morrederioù hobregonet a oa ken bras (daoust ma ne oant ket ken galloudus) hag al listri hobregonet.
E deroù an XX$^{vet}$ kantved e oa bihanoc'h ar morrederioù evit al listri hobregonet met brasoc'h evit al listri-distruj. E 1922, skrid-emglev vor Washington a lakaas ur vevenn da vent ar morrederioù pounner a oa termenet ennañ evel listri brezel eus muioc'h evit 10 000 tonenn dilec'hiadur gant kanolioù na oa ket muioc'h evit 203 mm treuzkiz dezhe. Talvezout a reas an termenadur-se betek diwezh an Eil Brezel-bed.
E diwezh an XX$^{vet}$ kantved ez eas al listri hobregonet diwar c'hiz dre ma ne oant ket graet ken diouzh ar brezel war vor evel ma veze renet, ar pezh a reas eus ar morrederioù ar re vrasañ hag ar re c'halloudusañ eus al listri brezel war ar morioù. Cheñchet en deus roll ar morrederioù diouzh ar bigi ha diouzh ar morluoù. Alies e oant karget eus an difenn a-enep tagadennoù o tont eus an aer, da dagañ ar bigi kenwerzh pe da vombezañ an aodoù. E-pad ar Brezel yen e savas an U.S. Navy morrederioù gant fuc'helloù pellurzhiet a oa o fal, da gentañ, pourchas difennoù a-enep tagadennoù o tont eus an aer, e-skoaz morlu an URSS a savas morrederioù gant fuc'helloù a-enep ar bigi a oa da c'houelediñ strolladoù dougerien kirri-nij an OTAN.
Hiziv an deiz, teir broad hepken a implij morrederioù, ar Stadoù-Unanet, Rusia, hag Italia. Hiziv-an-deiz eo ar misiloù a vez armamant diazez ar bigi-se. Bez ez eus ivez ar morreder douger kirri-nij rusian Amiral Kuznetsov hag ar Giuseppe Garibaldi. Ar BAP Almirante Grau a oa ar morreder diwezhañ er servij e morlu Perou betek 2017. Daoust ma teu ar c'hemm etre ar morrederioù hag al listri-distruj da vezañ tanv-kenañ. Ar patromoù listri-distruj nevez (ar c'hlasadoù Zumwalt pe Arleigh Burke da skouer) a vez alies brasoc'h ha galloudusoc'h evit ar c'hlasoù morrederioù a vez implijet en o raok.
# Morro Dois Irmãos (Fernando de Noronha)

Morro Dois Irmãos eo an anv roet da ziv garreg er baía de Sancho en Inizi Fernando de Noronha e Brazil, er Meurvor Atlantel.
# Morro d'Alba

Morro d'Alba zo ur gumun italian e proviñs Ancona, er Marche.
# Morro d'Oro

Morro d'Oro zo ur gumun italian e proviñs Teramo en Abruzzo.
# Morrovalle

Morrovalle zo ur gêr eus Italia e proviñs Macerata e rannvro ar Marche, e-kreiz Italia.
# Mirdi Boijmans Van Beuningen

Mirdi Boijmans Van Beuningen eo ar mirdi brasañ a zo e Rotterdam (Izelvroioù). Krouet eo bet e 1847, ha diazezet war dastumad Frans Jacob Otto Boijmans (1767 - 1847). E 1958 e voe ouzhoennet dastumad Daniël George van Beuningen (1877 - 1955), ha d'ar mare-se ivez e voe dibabet anv ar mirdi.

## Dastumad

Er mirdi e kaver oberennoù eus ar Grennamzer betek an arz modern. Kalz oberennoù eus an Izelvroioù a gaver ennañ ivez. E-touez an arzourien vrudetañ ma c'haller gwelout oberennoù savet ganto er mirdi emañ Hieronymus Bosch, Pieter Brueghel gozh, Rembrandt, Claude Monet, Vassily Kandinsky, Vincent van Gogh, Maurizio Cattelan, René Magritte ha Salvador Dalí.

### Oberennoù a bouez

| Titl | Arzour | Bloavezh |
| Neizh ar c'haouenned | Hieronymus Bosch | |
| Ti ar pesketaer, Varengeville | Claude Monet | 1882 |
| Triviladoù eus Afrika | Salvador Dalí | 1938 |
| Difennet eilañ | René Magritte | 1937 |
| War dreuzoù ar frankiz | René Magritte | 1929 |
| Dremm ar brezel | Salvador Dalí | 1940 |
| Tour bihan Babel | Pieter Brueghel gozh | tro 1563 |
| Ar Beajer | Hieronymus Bosch | tro 1493 |
| Titus e Lectern | Rembrandt | 1655 |

## Liamm diavaez

* Lec'hienn ar mirdi
# Mirdi Broadel Brazil

Mirdi Broadel Brazil pe Mirdi Broadel hepken (Museu Nacional da Universidade Federal do Rio de Janeiro e anv ofisiel portugalek, berraet e Museu Nacional), zo ur mirdi broadel hag a zo koshañ ensavadur skiantel Brazil.
Staliet eo er Palácio de São Cristóvão (Palez Sant Kristof) abaoe 1892, e-barzh liorzh foran Quinta da Boa Vista e Rio de Janeiro.
Distrujet e voe Mirdi Broadel Brazil gant an tan d'an 2 a viz Gwengolo 2018, milionoù a objedoù ha dielloù a voe kollet.

## Liamm diavaez

* (pt) Lec'hienn ofisiel ar mirdi
# Mirdi Bode

Mirdi Bode (alamaneg : Bode-Museum) a zo unan eus ar mirdioù a gaver en Enezenn ar mirdioù e Berlin. Treset eo bet steuñv ar mirdi gant Ernst von Ihne hag e chuet e voe ar chanter e 1904. Er penn-kentañ e voe anvet Kaiser-Friedrich-Museum diwar anv an impalaer Friedrich III. E 1956 e voe kemmet an anv da enoriñ ar mirour kentañ, Wilhelm von Bode e anv.
Serret e voe ar mirdi a-benn bezañ kempennet e 1997, ha digoret en-dro d'an 18 a viz Here 2006 Ennañ e kaver delwennoù, arz bizantian, pezhioù ha medalennoù.. En dastumad delwennoù e kaver oberennoù kristen ar Reter, re eus Bizantion ha Ravenna, re all eus ar Grennamzer, arz gotek italian hag eus penn-kentañ an Azginivelezh. Kavout a reer ivez oberennoù eus dibenn an arz gotek alaman (Tilman Riemenschneider) re eus an Azginivelezh e su Alamagn, hag arz barok prusian (betek an 18vet kantved).
Er Münzkabinett e kaver unan eus brasañ dastumadoù pezhioù-moneiz a zo er bed. Pezhioù eus ar 7vet kantved kent JK betek an deiz a hiziv a zo. En holl ez eus war-dro 500 000 pezh en dastumad.

## Skeudennoù

* Talbenn
* Mont e-barzh
* Diri
* Dañsour gant Antonio Canova
* Feunteun gant Gian Lorenzo Bernini
* Adam hag Eva gant Kren
* Enezenn ar mirdioù gant Mirdi Pergamon ha Mirdi Bode (1951)

## Notennoù

* ↑ Bode Museum. Exberliner Magazine

## Liammoù diavaez

a vo kavet e Wikimedia Commons.
* Dastumad delwennoù hag arz bizantian
* Dastumad pezhioù
# Mirdi Broadel Hendraouriezh Naplez

Mirdi Hendraouriezh Broadel Naplez (Museo archeologico nazionale di Napoli) zo bet krouet e 1822 ; a-raok e oa ur rann eus ur skol-veur.
Un dastumadeg vras a draoù tennet eus Pompei ha Herculanum zo ennañ hag eus Egipt.
Ur rann arz erotek zo ennañ ivez abaoe 2000.

## Lec'hiadur

* Chomlec'h : Piazza Museo 19 Naplez

## Liammoù diavaez

a vo kavet e Wikimedia Commons.
* (it) (en) Mirdi

## Marelladurioù

* Emgann Isso
* Emgann Isso: Alesant Veur
* Emgann Isso: Darios
* Emgann Isso
* Emgann Isso
* Rod ar fortun
* Pesked ha loened-mor
* Pesked
* pesked
* Kazh
* Maskl
* Cave canem
* Aktourien

## Murlivadurioù

* Aberzhidigezh Ifigenia
* Enea gloazet
* C'hirone gant Akilez
* Perseüs hag Andromeda. (Casa dei Dioscuri)
* Europa war an tarv
* Eros kastizet
* Eros kastizet
* An Teir Fulenn
* Menade
* Medea
* Sapfo
* Paquio Proculo hag e wreg
* Banvez

## Arz erotek

Livadurioù kavet e fouzhlec'hioù roman, a oa miret e kabined kuzh Roue Naplez.
* Satir ha bakantez
* En ur fouzhlec'h
* Sekredoù ar C'habined. Pezh marmor kizellet
* Sekredoù ar C'habined. Pezh marmor kizellet
* Brasero.
* Kloc'h dirak un nor ha chañsvader.
# Mirdi Brücke

Mirdi Brücke (alamaneg : Brücke Museum) a zo ur mirdi e karter Dahlem e Berlin, ma kaver dastumad brasañ arzourien Die Brücke, ul luskad arzoù bet krouet e Dresden e 1905.
E 1967 eo bet digoret hag e kaver ennañ war-dro 400 livadur ha delwenn, ha miliadoù a dresadennoù hag a zourlivadurioù bet savet gant izili Die Brücke. E dastumad ar mirdi e kaver ivez oberennoù bet roet gant al livour Karl Schmidt-Rottluff ha gant Erich Heckel.

## Liamm diavaez

* Lec'hienn ar mirdi
a vo kavet e Wikimedia Commons.
# Mirdi DDR

Mirdi DDR (alamaneg : DDR Museum) a zo ur mirdi e Karl-Liebknecht-Strasse, e karter Mitte e Berlin. Ennañ e kaver un renabl eus ar vuhez pemdez en Deutsche Demokratische Republik.
Digoret eo bet ar mirdi d'ar 16 a viz Eost 2006. Ennañ e kaver hanterskeudennoù Lenin, kirri Trabant, unwiskoù ar Yaouankizoù sokialour, pakadoù kafe Mocca-Fix, traet Florena ha podadoù kornichon Spreewald (Spreewaldgurken)... Kaoz a zo ennañ eus Stasi hag eus Moger Berlin.

## Liamm diavaez

* Lec'hienn ofisiel
# Mirdi Breizh

Mirdi Breizh zo ur mirdi glad ha kevredigezh e Roazhon (Il-ha-Gwilen).

## Dastumadoù

Diskouezet ez eus ennañ dastumadoù diwar-benn istor Breizh abaoe ar ragistor. Ouzhpenn 600 000 a draezoù ha teulioù zo e dastumadeg ar mirdi.
Abaoe miz Gwengolo 2017 e c'haller gwelet skeudennoù eus ouzhpenn 170 000 anezho gant aotreoù Creative Commons war internet.

## Istor ar mirdi

Dispartiet e oa bet Mirdi Breizh diouz Mirdi an arzoù-kaer e 1975.
Krouet e voe ekomirdi Bro-Roazhon e 1987 gant Yann-Cheun Veillard, mirour Mirdi Breizh betek 2000. Dastumadoù an daou virdi zo boutin.
Diazezet eo Mirdi Breizh er Maezioù Frank abaoe 2006.
E 2022 e voe aozet un diskouezadeg Keltiek ? Lakaet e oa bet Alan Stivell da baeron an diskouezadeg, hogen o welout penaos e oa kinniget en doa lavaret lemel e baeroniezh.

## Liammoù diavaez

* (br) Lec'hienn Mirdi Breizh.

## Notennoù

* ↑ (fr) Portail documentaire du musée de Bretagne et de l'écomusée du pays de Rennes
* ↑ Bretagne. Alan Stivell retire son parrainage de l’exposition « Celtique ? » qui se tient à Rennes, 2022
# Mirdi Broadel Kerdiz

Mirdi Broadel Kembre, pe Amgueddfa Genedlaethol Caerdydd e kembraeg, zo ur mirdi e Kerdiz, e Kembre.
# Mirdi

Ur mirdi (liester : mirdioù) a zo un ensavadur kefridiet da gendastum traezennoù fetis evit o gwareziñ, klask titouroù diwarn o fenn, displegañ o c'henarroud, o dispakañ koulz gant an titouroù liammet outo evit splet ar weladennerien. "Mirdi" a reer ivez eus ar savadur pe ar savadurioù m'emañ an ensavadur enno, evel m'eo meneget e-barzh ar ger a zeu eus "mir"(out) + "ti" (kemmadur dre vlotaat).
Hervez an ICOM (International Council of Museums - Kuzul etrebroadel ar Mirdioù), un ensavadur padus e servij ar gevredigezh e tlee bezañ ur mirdi. E balioù pennañ a denn d'ar studi, d'an deskadurezh ha d'an diduamant.

## Hollegezhioù

Kavet e vez meur a seurt mirdioù, bihan ha bras, e kêrioù, e kêriadennoù pe war ar maezioù. Lies, hollek pe arbennig e c'hall bezañ donn pe zodennoù ur mirdi. Darn mirdioù a zo dezho ar gefridi kendastum ha diskouez traezennoù pe obererezhioù ar pastell-vro pe ar vro m'emaint, lod all a zo war un dachenn arbennik pe war un diskiblezh hollek evel ar arzoù pe ar skiantoù. Peurvuiañ ne c'heller ket lakaat en diskouez kement tra a zo e kerz ar mird,i hag ar peurrest a vez miret en ul lec'h kloz ha gwarezet mat, ar mirva. Ne vez aotreet mont ennañ nemet da implijidi an ensavadur, d'ar studierien ha d'ar glaskerien a zo bet degemeret o goulennoù gweladenniñ. Meur a obererezh a vez aozet evit tapout pled ar weladennerien hervez o oad pe o ezhommoù. Kinniget e vez diskouezadegoù amzeriat, prezegennoù, arvestoù sinema, sonerezh, diskouezadurioù teknologiezh, kentelioù, hag all. Meur a draezenn viret a zle bezañ studiet hag adaozet zo en ul lec'h a-ratozh anvet labourva ar mirdi. Eno e vez implijet teknologiezhioù arbennik evel an arnodennoù dre skinoù X, an deiziadadur dre garbon 14, al luc'hskeudenniñ, adaozidigezh an enlivadoù, erlec'hiadur al lodennoù diank hag all.
# Mirdi Broadel Kembre

Mirdi Kembre pe Mirdi Broadel Kembre (Amgueddfa Cymru – National Museum Wales e anv ofisiel) zo ur rouedad 7 a virdioù broadel hag a zo arc’hantet gant gouarnamant Kembre.
Setu ar roll anezho :
* Mirdi Broadel Kerdiz (Amgueddfa Genedlaethol Caerdydd)
* Mirdi Broadel ar Glannoù (Amgueddfa Genedlaethol y Glannau) en Abertawe
* Mirdi Glaou Kembre (Amgueddfa Lofaol Cymru) e mengleuz Pwll Mawr, e Blaenafon
* Mirdi Mein-Glas Kembre (Amgueddfa Llechi Cymru) e Llanberis
* Mirdi Lejion Roman Kembre (Amgueddfa Lleng Rufeinig Cymru) e Caerllion
* Mirdi Pobl Kembre (Amgueddfa Werin Cymru) e Sain Ffagan, e-kichen Kerdiz
* Mirdi Gloan Kembre (Amgueddfa Wlân Cymru) e Dre-fach Felindre, e-kichen Castellnewydd Emlyn

## Liamm diavaez

* Lec’hienn Mirdi Kembre (cy) (en)
# Minucciano

Minucciano a zo ur gumun eus Italia e proviñs Lucca, e Toskana.
# Mionectes

Mionectes :
| Mionectes rufiventris, luc'hskeudennet e Vale do ribeira (Brazil). ||
| Rummatadur filogenetek ||
| Riezad : | Animalia |
| Skourrad : | Chordata |
| Kevrennad : | Aves |
| Urzhad : | Passeriformes |
| Kerentiad : | Tyrannidae |
| Anv skiantel ||
| Mionectes Cabanis, 1844 ||
| D'ar vevoniezh e tenn ar pennad-mañ. ||
Mionectes a zo ur genad e rummatadur an evned, krouet e 1844 gant an evnoniour alaman Jean Cabanis (1816-1906).

## Spesadoù hag an isspesadoù anezhe

C'hwec'h spesad golvaneged a ya d'ober ar genad :
* Mionectes macconnelli
** M. m. macconnelli ha peruanus,
* Mionectes oleagineus
** M. o. abdominalis, assimilis, dorsalis, oleagineus, pacificus, pallidiventris ha parcus,
* Mionectes olivaceus
** M. o. fasciaticollis, galbinus, hederaceus, olivaceus ha venezuelensis,
* Mionectes roraimae,
* Mionectes rufiventris,
* Mionectes striaticollis
** M. s. columbianus, palamblae, striaticollis ha viridiceps.
O c'havout a reer e Kreizamerika, Mec'hiko ha Suamerika, triwec'h (18) isspesad dezhe en holl.

## Notennoù ha daveennoù

* ↑ Roadennoù IOC World Bird List diwar-benn Tyrannidae/Mionectes (lennet e-barzh d'an 30 a viz Mae 2018).
a vo kavet e Wikimedia Commons.
# Minus (ti-embann)

Minus (Minus Multimedia GmbH en Alamagn ha Minus Inc. e Kanada), pe c'hoazh m_nus pe m-nus, a zo anv un ti-embann pladennoù sonerezh elektronek kanadian hag alaman krouet gant Richie Hawtin e 1998. Abaoe m'emañ Richie Hawtin o chom en Alamagn ez eo diazezet an ti-embann e daou lec'h disheñvel : e Berlin hag e Windsor (Kanada).

## Arzourien embannet o fladennoù gant m_nus

* Actual Jakshun
* Algoritmo
* Ambivalent
* Barem
* Berg Nixon, pe c'hoazh Ryan Crosson
* Click Box
* DJ Minx
* Fabrizio Maurizi
* Gaiser
* Heartthrob
* Hobo
* I. A. Bericochea
* JPLS
* Loco Dice
* Magda
* Marc Houle
* Mathew Jonson
* Matthew Dear (pe c'hoazh Audion and False)
* Niederflur
* Richie Hawtin, pe c'hoazh Plastikman
* Run Stop Restore - (Magda, Troy Pierce, ha Marc Houle)
* Theorem (pe c'hoazh Dale Lawrence)
* Tractile - (Joel Boychuk hag Adam Young)
* Troy Pierce, pe c'hoazh Slacknoise

## Liamm diavaez

* lec'hienn ofisiel
# Mioglia

Mioglia zo ur gumun en Italia, e proviñs Savona ha rannvro Liguria.
# Minturno

Minturno a zo ur gumun eus Italia e proviñs Latina, e rannvro Lazio.
# Miosen

* Eon Fanerozoek
* Paleozoeg
* Kambrian
* Ordovisian
* Silurian
* Devonian
* Karbonifer
* Permian
* Mezozoeg
* Triaseg
* Juraseg
* Kretase
* Kenozoeg
* Paleogenel
* Paleosen
* Eosen
* Oligosen
* Neogenel
* Miosen
* Pliosen
* Pevare oadvezh
* Pleistosen
* Holosen

## Is-rannadoù ar miosen

| Mesinian | (7.246 – 5.332 Ma) |
| Tortonian | (11.608 – 7.246 Ma) |
| Serravallian | (13.65 – 11.608 Ma) |
| Langhian | (15.97 – 13.65 Ma) |
| Burdigalian | (20.43 – 15.97 Ma) |
| Akwitanian | (23.03 – 20.43 Ma) |
# Miquel Obiols

Miquel Obiols Prat zo ur skrivagner katalanek evit ar yaouankiz, ganet e Roda de Ter e proviñs Barcelona en 1945.
Nebeud a levrioù en deus skrivet, e-skoaz skrivagnerien all, abalamour ma'z eo un oberour arnodel e pep hini eus e skridoù.
Labourat a ra a-wechoù evit ar skinwel, ha kenlabouret en deus bet gant TVE ha Canal + Spagn.

## Arnodoù

* E-barzh El misterio de Buster Keaton e c'hoari gant ar frammoù-danevelliñ, o krouiñ testennoù diechu ha kaligramoù.
* E Datrebil. Siete cuentos y un espejo, kontet da vezañ unan eus kant gwellañ oberenn an XXvet kantved e Spagn, hervez ar Fundación Germán Sánchez Ruipérez, e kaver ur pennad-skrid moulet war an tu gin ha n'haller lenn nemet dirak ur melezour, ha testennoù en dizurzh a rank al lenner adsevel;
* El libro de las M'Alicias, skeudennaouet gant Miguel Calatayud, zo un arnod iskis ha fentus da adskrivañ istor Alis e Bro ar Marzhoù.
Darn eus e oberennoù zo bet leurennet evit ar c'hoariva, evel A l'inrevés, leurennet gant Dagoll Dagom ha deuet da vout Nit de Sant Joan.

## Oberennoù

* Ai, Filomena, Filomena! i altres contes, 1977.
* El misteri de Buster Keaton, 1980.
* Tatrebill en contes uns, 1980.
* Habitants de Bubo-Bubo, 1982.
* King-què. Lectures 5è, 1984.
* El tigre de Mary Plexiglàs, 1987.
* Quin dia més gggrrr...!, 1988.
* Minimals, 1988.
* Libro de las M'Alicias, 1990
* 77 Histèries, 1990.
* Iris (7 volúmenes), 1991.
* El quadre més bonic del món, 2001.
* A auga está enferma, 2002.
* 55 taques & gargots, 2002.
* La revolta de l'abecedari (inédito).
* UF (inédito).

## Prizioù

* 1978 - Premio de la Crítica Serra d'Or: Ai, Filomena, Filomena!.
* 1981 - Premio Josep M. Folch i Torres: Habitants de Bubo-Bubo.
* 1986 - Premio Joaquim Ruyra: El tigre de Mary Plexiglàs.
* 1986 - Premio de la Crítica Serra d'Or: El tigre de Mary Plexiglàs.
* 1988 - Premio Generalitat de Catalunya: El tigre de Mary Plexiglàs.
* 1992 - Premio Critici in Erba (Bologna, Italia): Iris (7 libros).

## Liammoù diavaez

* Miquel Obiols er AELC
* https://web.archive.org/web/20210302230723/http://miquelobiols.com/ Pajenn Miquel Obiols er Genrouedad
# Mir

Mir (rusianeg: Мир, distaget [ˈmʲir]; "peoc'h" pe "bed") a oa un arsav egorel a voe implijet etre 1986 betek 2001. Lañset e oa bet gant an Unvaniezh soviedel hag implijet gant Rusia goude-se.

## Endroadur an arsav Mir

* Emdroadur an arsav egorel Mir a-hed ar bloavezhioù
* 1986
* 1987
* 1989
* 1990
* 1994
* Mae 1995
* Even 1995
* 1996

## Liammoù diavaez

* Istor Mir (en)
# Mira

Mira pe Myra (Μύρα e gresianeg) a oa ur gêr c'hresian e Likia, war lez ar stêr Myros (Demre Çay), el lec'h m'emañ Demre e Turki hiriv, e proviñs Antalya, er blaenenn strujus etre Alaca Dağ, ar menezioù Massikytos ha Mor Egea.
# Moiano

Moiano zo ur gumun en Italia, e proviñs Benevento, e rannvro Campania.
# Moio della Civitella

Moio della Civitella zo ur gumun italian e proviñs Salerno e Campania.
# Moimacco

Moimacco zo ur gumun eus Italia, e rannvro Friuli-Venezia Giulia, hag a oa e proviñs Udine a-raok 2018.
# Moinbeg

Ur yezh sinek-tibetek eus is-skourr yezhoù kirantiek ar reter eo ar moinbeg (moinba, khamba pe cuona e Sina) komzet gant 76.000 den en holl: 46.000 en India (1997) ha 30.000 e Sina (ez-ofisiel 7.475 den e 1990).
rannyezhoù:
India:
* Bouteg (matchopa nagnoo pe but)
* Tchougeg (chug)
* Sangleg (sangla pe dirang)
* Kalaktangeg (kalaktang)
* Kichipignageg (kishpignag pe lish)
* Monkiteg (monkit pe tawang)
Sina:
* Souoneg an norzh (saozneg: northern cuona)
* Souoneg ar su (saozneg: soithern cuona)

## Gwelet ivez

* Yezhoù mahakirantiek
* Yezhoù himalayek
# Moiola

Moiola zo ur gumun eus Italia, e proviñs Cuneo, e rannvro Piemonte un 60 km er gevred da gêr Torino.
# Moio de' Calvi

Moio de' Calvi zo ur gumun eus Italia, e proviñs Bergamo, e rannvro Lombardia.
# Moieg

Ur yezh papouek eus skourr yezhoù papouek ar c'hornaoueg eo ar moieg (moi pe mosana) komzet gant tro-dro da 4 600 den (1993) e Papoua ar C'hornaoueg.

## Gwelet ivez

* Yezhoù papouek
# Moine (stêr)

Ar Moine zo ur stêr eus Bro-C'hall ha kreisteiz Breizh. E Mauléon (Deux-Sèvres) emañ hec'h eienenn, ha dont a ra da Vreizh da gemberiñ e Klison gant ar Sevr, un adstêr d'al Liger.

## Kumunioù treuzet
### E Bro-C'hall

* Mauléon, m'emañ an eienenn
* Maulévrier
* Cholet
* La Séguinière
* Roussay
* Montfaucon-Montigné
* Saint-Crespin-sur-Moine

### E Breizh

* Klison

## Kember

Kemberiñ a ra er Sevr (war he lez dehoù) e Klison, e kreisteiz Bro-Naoned.

## Pontoù

Dreisti emañ karrbont Klison ha Pont Sant Anton.
* Karrbont Klison
* Karrbont nevez da ober an dro da Glison
# Muiris Ó Súilleabháin

Muiris Ó Súilleabháin (distaget [ˈmˠɪɾʲɪʃ oː sˠuːlʲəˈvˠɑːnʲ] en iwerzhoneg ; Maurice O'Sullivan e saozneg) (19 C'hwevrer 1904 – 25 Mezheven 1950) a oa ur skrivagner iwerzhonat, brudet e levr eñvorennoù Fiche Blian ag Fás, embannet e 1933 en iwerzhoneg hag e saozneg (gant an titl Twenty Years a' Growing). El levr-se e kont Ó Súilleabháin penaos e oa e vuhez pa oa yaouank war An Blascaod Mór, an enezenn vrasañ en enezeg Na Blascaodaí, dirak aod kontelezh Ciarraí, e mervent Iwerzhon.
Genidik eus An Blascaod Mór e oa Ó Súilleabháin, met mont a reas d'an Daingean, war an douar-bras, goude marv e vamm, pa ne oa nemet c'hwec'h miz. Dont a reas en-dro d'an enez pa oa eizh vloaz da chom gant e dad hag e dad-kozh hag ar peurrest eus e familh. George Derwent Thomson, ur yezhour hag a oa aet d'an enez da zeskiñ iwerzhoneg, a vroudas Ó Súilleabháin da skrivañ e eñvorennoù ha da chom en Iwerzhon, kentoc'h eget divroañ da Norzhamerika, evel ma rae kalz tud d'ar mare-se. Labour a gavas Ó Súilleabháin er polis ha skrivañ e eñvorennoù en iwerzhoneg. Embannet e voent, ha troet e voent e saozneg, gant George D. Thomson.
Deuet eo al levr eñvorennoù-se da vezañ unan eus levrioù klasel anavezetañ al lennegezh iwerzhonek, dre ma voe lennet kalz er skolioù abalamour ma oa ur skouer vat eus rannyezh iwerzhonek Cúige Mumhan.
# Muiñeira

A Muiñeira (ar vilinerez) zo un dañs eus Galiza hag Asturiez a vez dañset ouzh son ar gaita. Testeniekaet eo abaoe ar XVII$^{vet}$ kantved, met tud zo a gred eo kalz koshoc'h hag a wel ennañ un dañs kelt eus an amzerioù rakroman.